Rossi kaif

"Rossi kaif" on sarja "Sõbrad" kuuenda hooaja üheksas episood. See oli esmakordselt eetris Ameerika Ühendriikides NBC võrgus 25. novembril 1999. aastal.

 Süžee 
Monica, kes valmistab ette sõprade tänupüha õhtusööki, saab telefonikõne oma vanematelt Jackilt ja Judylt, kes soovivad koos nendega õhtustada. Chandler saab teada, et Monica ei ole oma vanematele veel öelnud, et nad elavad Chandleriga koos. Monica on selle välja rääkimist vältinud, sest ta vanematele ei meeldi Chandler. Chandler proovib jätta endast parimat muljet. Joey uus toakaaslane Janine kutsub teda ja Rossi oma sõpradega, kellest enamik on temasugused atraktiivsed naistantsijad, tänupüha tähistama. Monica keelab neil minna, kuna nad olid varem lubanud tänupüha tema korteris veeta, seega Joey on terve õhtu selle peale solvunud ja möllab Monica korteris ringi.

Kui Jack ja Judy saabuvad, avastab Phoebe, et talle meeldib Jack, sest ta oli teda mitu päeva tagasi unenäos näinud. Chandleri katsed Jacki ja Judyt ümber veenda lähevad luhta, kuid Ross saab aru, miks Chandler neile ei meeldi, sest Judy ütleb Chanclerile, et ta on tõenäoliselt jälle pilves. Ülikooliaastatel proovis Ross korra marihuaanat ning kui ta vanemad teda tabasid, väitis ta, et Chandler tegi seda ja põgenes just läbi akna. Chandler ja Monica nõuavad, et ta räägiks oma vanematele tõe välja, kuid ta väldib seda suurema osa õhtust.

Rachelil paluti sel aastal magustoit valmistada, hoolimata sellest, et ta ei ole söögitegemises kuigi osav. Ta on otsustanud teha traditsioonilist inglise kihilist kausimagustoitu, milles on mitu kihti munaküpsiseid, moosi, keedukreemi (mille ta tegi ise), vaarikaid ja veiseliha, mis on praetud herneste ja sibulaga ning mille kõige peal on banaaniviilud ja vahukoor. Liha, mis on magustoidus, teeb Rossi ja Joeyt murelikuks ning nad avastavad, et Monica kokaraamatu kaks lehekülge on kokku kleepunud ja et Rahceli ingliskeelne kihiline magustoit on tegelikult pooleldi karjasepirukas. Kuna Ross ja Joey ei taha, et Rachel uuesti alustaks ja Janine'i sõpradega kohting veel edasi lükkuks, otsustavad Ross ja Joey veenda kõiki, et nad teeskleksid, et Racheli "veise-keedukreemi toit" on tegelikult maitsev, et mitte tema tundeid riivata. Püüdes Racheli tähelepanu vestlusega kõrvale juhtida, mõistetakse Rossi valesti nagu ta üritaks temaga uuesti kokku minna ning samas Joey pakub kõigile näitlemisnõu, kuid tegelikult talle see roog meeldib. Phoebe ei saa magustoitu süüa, sest ta on taimetoitlane ning ta suundub Racheli vanasse magamistuppa uinakut tegema, milles ta näeb uut unenägu, milles Jack teda petab ja hoopis Jacques Cousteau püüab teda võrgutada. Kõik teised leiavad vabandusi, et süüa oma magustoit kohtades, mis võimaldavad neil segadust diskreetselt kõrvaldada, samal ajal kui Ross sööb oma magustoidu ära, et Rachel ei saaks aru, kui halb see on. 

Pärast seda, kui Ross üritab taas vanematele tõe rääkimisest kõrvale hoida, võtab Monica asjad enda kätte. See toob kaasa sõneluse kus räägitakse välja kõik saladused, mis ulatuvad lapsepõlve väikestest kaebustest kuni tõsiasjani, et Monica ja Chandler elavad koos ning et Ross vallandati muuseumist ja et ta abiellus siis Racheliga ja lahutas veel ühe korra. Phoebe armastab Jacques Cousteau'd, Rachel avastab, et veiseliha ei käi kihilisse magustoitu ja Joey tahab lihtsalt ära minna. Pärast seda, kui Judy selgitab kõigile nende olukorda, väljendab ta ja Jack oma pettumust Monica ja Rossi suhtes, et nad nende eest saladusi hoidsid, seejärel vabandavad Chandleri ees ja tänavad teda selle eest, et ta mitte ainult ei ole teinud Monicat õnnelikuks, vaid on olnud ka Rossi parim sõber ja teda toetanud.

Lõputiitrite ajal ei usu Rachel, et kõik sõid tema valmistatud magustoidu ära, et ta end halvasti ei tunneks. Kuid siis igaüks tunnistab, et nad pole oma portsjoni ära söönud. Joey tunnistab üles, et ta sõi ära iga magustoidu portsjoni, mis ta leidis.

 Tagasiside 

 Purple Clover pani episoodi nimekirja "20 naljakamat "Sõprade" episoodi".

 Veebisait Digital Spy paigutas selle kaheteistkümnendaks parimaks "Sõprade" episoodiks.
 GamesRadar+ paigutas episoodi "Rossi kaif" kuueteistkümnendaks parimaks "Sõprade" episoodiks.
 Radio Times paigutas episoodi üheteistkümnendaks lõbusaimaks "Sõprade" episoodiks.

 Viited 

Kategooria:1999
Kategooria:Ameerika Ühendriikide komöödiasarjad